Document ID: /roh_data/filtered/swiss_laws_in_ROHinterleaved.jsonl.gz/34058

This text was translated from EN into Rumantsch Grischun.

The SNSF shall ensure monitoring of ongoing NCCRs. It shall put in place an international review panel for the monitoring of each NCCR. It shall produce a final report for each completed NCCR. This shall include the closing financial statement and a report on the scientific and structural outcomes. This report shall include a final evaluation with regard to the main aims of the NCCR. This shall be based on the corresponding final reports compiled by the NCCR management and the evaluation of the international review panel. After consultation with the SNSF, SERI shall decide whether it shall require that a completed NCCR or a completed NCCR series or the NCCR instrument itself needs to be thoroughly checked for effectiveness in terms of achieving established objectives. Following consultation with the SNSF, it shall decide on the modalities of the subsequent examination, and confer the associated jobs.  Amended by No I of the O of 26 Oct. 2022, in force since 1 Jan. 2023 (AS 2022 699).

Il FNS procura per in monitoring dals accents da perscrutaziun currents. El nominescha in comité d’accumpagnament internaziunal per il monitoring da mintga accent da perscrutaziun. El fa in rapport final per mintga accent da perscrutaziun terminà. Quest rapport cuntegna il rendaquint finanzial sco er in rapport davart ils resultats scientifics e structurals. En quest rapport fa el ina valitaziun finala da las finamiras principalas che l’accent da perscrutaziun ha persequità. Per quest intent sa basa el sin ils rapports finals correspundents da la direcziun da l’accent da perscrutaziun sco er sin l’evaluaziun dal comité d’accumpagnament internaziunal. Il SEFRI decida, suenter avair consultà il FNS, sch’in accent da perscrutaziun terminà u ina seria d’accents da perscrutaziun terminads u l’instrument da l’accent da perscrutaziun sco tal vegnan suttamess, per incumbensa dal SEFRI, ad ina controlla cumplessiva dals effects, e quai sut la dumonda directiva, sche las finamiras èn vegnidas cuntanschidas. Suenter avair consultà il FNS decida el davart las modalitads d’ina eventuala controlla e surdat las incumbensas respectivas. Versiun tenor la cifra I da l’O dals 26 d’oct. 2022, en vigur dapi il 1. da schan. 2023 (AS 2022 699).